Reich arbeidet for internasjonale kommunistiske ungdomsorganisasjoner og Sovjet-Russlands ambassade i Sveits, som han fungerte som pressetalsmann for. Han flyttet til Moskva i 1919 og var med på å grunnlegge Komintern. Reich hadde ansvaret for Kominterns enorme overføringer til kommunistpartier i Vest-Europa. Han hadde dekknavn som James Gordon, James Reich og kamerat Thomas.